Diari Oficial de la Generalitat Valenciana


Sumari del DOGV 2254, del 27-04-1994 (1994/831254)

RESOLUCIÓ de 29 de març de 1994, del director general d'Arquitectura i Habitatge, per a l'acreditació d'un laboratori d'assajos de control de qualitat de l'edificació a Tecnicontrol Castellón, SL, amb la referència 07019HC94.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2254

Data del DOGV
:   27-04-1994

Secció del DOGV
:   ALTRES DISPOSICIONS

Número del document
:   1994/831254


Data del document
:   29-03-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 29 de març de 1994, del director general d'Arquitectura i Habitatge, per a l'acreditació d'un laboratori d'assajos de control de qualitat de l'edificació a Tecnicontrol Castellón, SL, amb la referència 07019HC94. [94/2313]  
Juan R. Castaño Martínez, en nom i en representació del laboratori d'assajos Tecnicontrol Castellón, SL, sol·licita l'acreditació d'un laboratori d'assajos en l'àrea de control del formigó en massa, de ciment, d'àrids i d'aigua (HC), d'acord amb el Decret 173/1989, de 24 de novembre, del Consell de la Generalitat Valenciana.  
L'expedient d'acreditació s'ha tramitat d'acord amb el Reial Decret 1230/1989, de 13 d'octubre, i l'Ordre 5064, de 15 de febrer de 1990, del Ministeri d'Obres Públiques i Urbanisme. En l'expedient consta que s'han complert tots els requisits reglamentats.   
Per això, i a proposta de la Divisió de Normativa Tècnica i Control de Qualitat, aquesta Direcció General resol:  
Primer  
Acreditar el laboratori Tecnicontrol Castellón, SL, amb domicili social a l'avinguda del Cor de Jesús, 147, de la Vall d'Uixó (Castelló), en l'àrea de control de formigó en massa, de ciment, d'àrids i d'aigua (HC), amb la referència 07019HC94.  
Segon  
Aquesta acreditació tindrà validesa en l'àmbit de la Comunitat Valenciana durant un període de cinc anys, comptadors a partir de l'endemà de la publicació en el Diari Oficial de la Generalitat Valenciana, i queda supeditada al compliment de les condicions establertes en el Decret 173/1989, de 24 de novembre, del Consell de la Generalitat Valenciana; l'Ordre de 15 de febrer de 1990, del Ministeri d'Obres Públiques i Urbanisme, i el Reial Decret 1230/1989, de 13 d'octubre, i, particularment, les condicions indicades expressament en l'article segon de les disposicions reguladores de l'esmentat reial decret.  
Tercer  
Les inspeccions periòdiques, per a la verificació del compliment de les condicions de l'acreditació durant el període de cinc anys, les realitzaran els laboratoris de les seccions de Control de Qualitat dels serveis territorials d'Arquitectura i Habitatge.  
Quart  
Qualsevol variació en les condicions que servesquen de base per a l'acreditació del laboratori s'haurà de comunicar a aquesta Direcció General en el moment en què es produesca.  
Cinqué  
Aquesta resolució es comunicarà a la Direcció General per a l'Habitatge, l'Urbanisme i l'Arquitectura del Ministeri d'Obres Públiques, Transports i Medi Ambient, per a la seua inscripció en el Registre General de laboratoris d'assajos acreditats, amb la referència 07019HC94.  
DISPOSICIÓ FINAL  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
València, 29 de març de 1994.- El director general d'Arquitectura i Habitatge: Luis Casado Martín.